62023TO1119(02)_INF
Ordonanța vicepreședintelui Tribunalului din 13 iunie 2024 –Lagardère/Comisia
(Cauza T‑1119/23 R‑RENV)
„Măsuri provizorii – Concurență – Concentrări – Cerere de informații – Articolul 11 alineatul (3) din Regulamentul (CE) nr. 139/2004 – Cerere de măsuri provizorii – Fumus boni iuris – Evaluare comparativă a intereselor”
1.
Măsuri provizorii – Suspendarea executării – Condiții de admisibilitate – Interesul reclamantului de a obține suspendarea solicitată – Cerere prin care se urmărește obținerea suspendării executării unei cereri de informații – Cerere căreia i s‑a dat curs parțial – Nepronunțare cu privire la informațiile furnizate deja
(art. 278 TFUE)
(a se vedea punctele 19 și 22)
2.
Măsuri provizorii – Condiții de admisibilitate – Cerere introductivă – Cerințe de formă – Indicarea precisă a obiectului cererii – Concluzii prin care se urmărește modificarea obiectului în cursul judecății – Inadmisibilitate
[art. 278 și 279 TFUE; Regulamentul de procedură al Tribunalului, art. 156 alin. (4)]
(a se vedea punctul 35)
3.
Procedură de măsuri provizorii – Suspendarea executării – Măsuri provizorii – Condiții de dispunere – Fumus boni iuris – Examinare prima facie a motivelor invocate în susținerea acțiunii principale – Acțiune formulată împotriva unei cereri de informații care a fost emisă în cadrul controlului unei operațiuni de concentrare – Critici întemeiate pe încălcarea principiului securității juridice și pe imposibilitatea întreprinderii reclamante de a da curs cererii de informații fără a se expune la angajarea răspunderii sale penale – Critici care nu sunt lipsite de temei la prima vedere
[art. 278 și 279 TFUE; Regulamentul nr. 139/2004 al Consiliului, art. 11 alin. (3); Regulamentul de procedură al Tribunalului, art. 156 alin. (4)]
(a se vedea punctele 42, 43 și 48-60)
4.
Măsuri provizorii – Suspendarea executării – Condiții de dispunere – Evaluare comparativă a tuturor intereselor în cauză – Suspendarea executării unei cereri de informații care a fost emisă în cadrul unei operațiuni de concentrare – Cerere susceptibilă să angajeze răspunderea penală a întreprinderii în cauză și să o expună unor sancțiuni penale – Preponderența interesului întreprinderii în cauză de a evita producerea unui prejudiciu grav și ireparabil în raport cu interesul public de menținere a eficacității normelor Uniunii privind concurența – Obligația întreprinderii în cauză de a asigura păstrarea documentelor vizate de cererea de informații
[art. 278 TFUE; Regulamentul nr. 139/2004 al Consiliului, art. 11 alin. (3)]
(a se vedea punctele 61-72)
Dispozitivul
1)
Constată că nu mai este necesar să se pronunțe asupra cererii de măsuri provizorii în măsura în care se referă la documentele furnizate Comisiei Europene la 30 ianuarie 2024.
2)
Suspendă executarea Deciziei C(2023) 6429 final a Comisiei din 19 septembrie 2023 privind o procedură de aplicare a articolului 11 alineatul (3) din Regulamentul (CE) nr. 139/2004 al Consiliului (cazul M.11184 – Vivendi/Lagardère), astfel cum a fost modificată prin Decizia C(2023) 7464 final a Comisiei din 27 octombrie 2023, în măsura în care aceasta se referă la documente care nu au fost furnizate Comisiei la 30 ianuarie 2024.
3)
Obligă Lagardère SA să solicite persoanelor vizate de Decizia C(2023) 6429 final, astfel cum a fost modificată prin Decizia C(2023) 7464 final, să ia toate măsurile necesare pentru a asigura păstrarea, într‑un format care să le garanteze integritatea și caracterul inalterabil, a documentelor menționate în anexa la această decizie care nu au fost încă furnizate Comisiei.
4)
Respinge în rest cererea de măsuri provizorii.
5)
Cererea privind cheltuielile de judecată se soluționează odată cu fondul.